ky en kk ky ru ru ky ky ru ru ru bg ru ru ru en hbs_cyr ru ky hu ky ru sah uk ky ky ky ky ky ky uk ky ky ky ky ky ky bg ky ky kk kk ru ky ky ky ky ky ky ky ky hi tt ru ky ky ky ky ky ky ky ky ru tt tt ky ky ky ru ky ky krc ru kk bg ky ce ba ky nl tt ky ky ru ky ky ky tt ky ru ky ru ru ky ru ru ru ky ru ru ru ky ky ru mn ru sah ru ky ru ky bg ky ru ky ru ky ru ky ru kk ru ru ky ru ru ky ru ru ky ru ky ru ru ru ky ru lez myv ky ru av ru ky ru ky ru kk ru ky ru ky ru ru ru cs ky ru
"Агым", 17.11.10 - 6-бет: •
Макала издегич Редакции газет Кыргызстана Кыргыз эл макалдары Архив-1 Архив-2 Архив-3 Архив-4 Архив-5 Архив-6 Zaman Кыргызстан Агым Айыл деми Алиби Асман пресс Азия news Арена kg Фабула Кереге kg Кыргызстан маданияты Көк Асаба Кутбилим Леди kg Майдан.kg Кыргыз туусу Учур Айгай kg Аалам С.С.С.Р Эл турмушу Эл сөзү Добулбас kg Айкын саясат Ачык саясат Майдан kg Адилет press Жалал-абад үнү Тарыхый мурас Обон Ош шамы Ош жаңырыгы Кыргыз руху Салык экспресс Саратан Diezel Айыл өкмөтү Нур Эл De факто Жаңы кылым Апта Алас Бишкек таймс Назар Энесай Новости Иссык-Куля Эркинтоо Биримдик Пресс kg Нур реклама Айат пресс Адилет пресс Лозунг Кабар
Кыргызстан бүгүнкү күндө кудум фронттон келген өңдүү элдин эсин чыгарган маалыматтарга толуп чыкты. Мурда-кийин угуп жүрчү терроризм дегендин жыты ордо калаабыз Бишкекти аралап өткөндөн бери (30-ноябрдагы спорт сарайындагы жардырууну айтып жатам) ушуга тектеш делген кылмыш иштери катталууда.
Ош аймагынан мурда болуп көрбөгөндөй ири өлчөмдөгү курал-жарактар, жардыруучу заттар табылды. Аны теледен көрсөтүп, басма сөздөргө сүрөттөрүн бакыйта чыгарып элге жеткирип жатышат. Демейде маалымат каражаттарынан көрүнө бербеген УКМК төрагасы Кеңешбек Дүйшөбаев телеканалдар аркылуу 23-ноябрда Бишкекте кармалгандар менен жогорку жардыруунун ортосунда байланыш бар деп ачык айтты. Ошондой эле 11-декабрда Кыргызстандын аймагынан жашыруун аракеттенген террористтик уюмдардын мүчөлөрү кармалды деп билдирди. Кызык жери, ушунун баары элге жарыяланып, Кыргызстандагы террористтик аракеттер жөнүндө жалпыга маалым болуп калгандыгына карабастан Кеңешбек Дүйшөбаев: "айрым саясый ишмерлер "рамкадан чыгып" коомчулукту козутуп жатат. Ансыз деле республикада коомдук-саясый абал жайында эмес. Мындай жагдайда кээ бир ишмерлер тынчытуунун ордуна, теракттар даярдалып жатат деп калкты дүрбөтүүдө. Мен Ош шаарынын мэри Мелис Мырзакматовду айтып жатам. Бардык эле маалыматтарды элге жарыялай берүүгө болбойт да" деп билдирди. Буга мэр Мелис Мырзакматов чагылгандай тездик менен мындайча жооп берди: "…мен элди чочутуу жолу менен көзгө көрүнөйүн деген саясатчылардын катарына кирбейм. Мен үчүн баарыдан мурда жарандардын коопсуздугу керек. Биз терроризм жана сепаратизмди идеология аркылуу коомчулуктун өзүнүн каршы туруусу менен гана жеңе алабыз. Адамдар коркунучтун кайдан келип жатканын билүү менен укук коргоо органдарына көмөк көрсөтөөрүнө ишенем". Бул эки дөөнүн кимисинин чындыгына ишенерибизди билбей баш катууда.
Ал эми түштүк борбор 29-ноябрдагы эски автовокзалдын аймагындагы жардыруудан, террористти үйүнөн (табылган курал-жарактар анын ушул маанайда жүргөндүгүн далилдейт дейт укук коргоо органдары) жок кылуудан кийин кадимкидей сестенип калды. Аялдарды уурдап жатыптыр деген аңыз кеп арбыды. (Бийликтин билдирүүлөрүндө бул далилденген жок). Атүгүл көчөдөн кимдир бирөө калтырып кеткен баштык (пакет) көрсөңөр албагыла, ал тууралуу тиешелүү жерлерге билдиргиле деген телемаалыматтарга да баарыбыз күбөбүз. Ушундан улам терроризм жылып-жылып кирип келгенин тана албай деле калдык окшойт.
Анүстүнө парламент толук кандуу иштебей, өкмөт түзүлбөй өчөйүп турган чагыбыз. Мындай шарттарда жаман ойлуу ким гана болбосун, өз максатын ашырууга далалат кылат эмеспи. Андыктан аталган бийлик структуралары канчалык эрте ишке киришсе, ошончолук көп иштердин алдын алууга болоор эле. Жогорку окуялардан кийин УКМКнын алдында президенттин буйругу менен терроризмге каршы күрөшүү боюнча атайын структура түзүлгөн. Бийлик эки күндүн биринде эле алардын даярдыгын телеканалдардан, КТРКдан көрсөтүп калат. Болсун. Бирок терроризм менен күрөшүүдө мамлекеттик масштабдагы башка аракеттер зарыл эмеспи. Мисалы, Америкадагы айтылуу 11-сентябрдагы теракттан кийин бул өлкөгө жаман ойлуу адам канат байлап учуп да кире албай калган. Ал жакка барган ар адамдын көзүнүн карегинен тартып, жети атасына чейин алеки саатта териштирип, шек шыбаасы байкалса шыр эле айдап чыгат. Бүгүнкү биздин экономикабыз ээрден оогон кырдаалда, чек араларда албетте мындай шарттарды түзө албайбыз. Ошентсе да чек арачылар көзүн ачпаса болбой калды. Ушул эле учурда элдин үрөйүн учургандар, чек арадан өтүп келбей эле өзүбүздүн арабыздан чыгып жатат. Фактыга кайрылсак, кечээ эле кол телефондон СМС аркылуу улуттар аралык чагымчылдыкты тараткан Кадамжай районунун тургуну кармалды. Мындайлар көп чыгууда.
Баса, айта кетүүчү нерсе диний экстремизмдин булагы катары таанылган "Хизб-ут Тахрирдин" ишмердүүлүгүнө башка өлкөлөрдөй эле бизде да тыюу салынган. Алардын айрым өкүлдөрү Бакиев заманында эле Ноокат районунда өз аракеттерин ачык жүргүзүп, натыйжада камакка алынып соттолуп кетишкен. Апрель революциясынан кийин атка минген Алмаз Атамбаев элди алайын дедиби, же булар жалган жалаа менен кармалды дедиби, айтор буларды бошотуу керек деп кыйкырып чыкканын баарыбыз эле укканбыз. Көп өтпөй сот кайра карап, аларды бошотуп жиберген. Жакында эле алардын экөө ошол эле ишмердүүлүгү үчүн кайра кылтакка илинип отурат. Бул жерден эгер алар ак болсо ошол соттогон сотторду, кармаган күч структураларынын өкүлдөрүн жоопко тартуу керек эле да. Кур дегенде кармалгандардын ар бирин таза иликтеп туруп чыгарышпайбы десең. Кыргызстанда "Хизб-ут Тахрир" диний экстремисттик уюмунун мүчөлөрүнүн саны артып баратат деген маалымат жашыруун эмес. Күч структуралары күн алыс эле ар түрдүү тыюу салынган баракчаларды тараткан анын мүчөлөрүн кулактан алып сүйрөп чыгууда. Ошентип, Кыргызстанга терроризм деген дене бойду үркүткөн көрүнүш бут салып отурат. Аны шыйрагын сындыра чабуу да өзүбүзгө байланыштуу.
Эки жума күн өттү,
Шайлоо алдында бу бала,
Жеткирем элге деп айткан.
Кокуй андай болбойт деп,
Кой десек болбой көп айткан.
Баасын арзан кылам деп,
Айлыгым аз дейт мугалим,
Төрага болом дей бербей,
Төбөнү оюп жей бербей.
кыргыз тилиндеги гезит "Агым"
email • архив • редакция
"Республика" экономикалык блокту, "Ата журт" социалдык блокту,
ал эми КСДП күч структуралары боюнча блокту алгандыгы айтылууда.
коомду каршы коюшубуз керек"
Эми иштей алышаар бекен?..
Ала допучандарда эмне мандем бар…
"Жаңы" кыргыздардын "жапайы" жашоосунан
"…жаман жолго түшүп кетти…"
"Өмүр бизден өтүп кетсе, эл эмгектен эскерсин"
"Менин үч "Арманым" бар…"
"Мушташып, окуудан чыгып кете жаздагам…"
"Улутум башка болсо да Кыргызстандын чыныгы патриотумун"
Экс-депутат эгемен ой айтат
Кана, кимде уят бар?
"Заказ менен жазылган чыгарма окурманга сиңбейт"
Ырчы, обончу Сыймык БЕЙШЕКЕЕВ:
Балдардын назарын сындырган ырчы "жигиттер"
"Мен да адаммын, мени да жакшы көргөндөр бар"
"Үч жыл мурда эле үйлөнмөкмүн…"